open-index/open-wikipedia-markdown huggingface dataset:
แยกวงศ์สว่าง

**แยกวงศ์สว่าง** เป็นสี่แยกจุดตัดระหว่างถนนกรุงเทพฯ-นนทบุรี ถนนวงศ์สว่าง และถนนรัชดาภิเษก ในท้องที่แขวงวงศ์สว่าง เขตบางซื่อ กรุงเทพมหานคร

## รูปแบบของทางแยก
* สะพานข้ามทางแยกในแนวถนนวงศ์สว่างต่อถนนรัชดาภิเษก
* ถนนระดับดินของถนนกรุงเทพฯ-นนทบุรี
* ถนนระดับดินผ่านตลอดของถนนทุกสายเมื่อเลี้ยวซ้ายเข้าถนนที่อยู่ติดกัน
* สัญญาณไฟจราจรของรถในถนนระดับดินที่ต้องการตรงไปและเลี้ยวขวา
## สถานที่สำคัญบริเวณแยก
* รถไฟฟ้ามหานคร สายฉลองรัชธรรม สถานีวงศ์สว่าง
* มาร์เก็ตเพลส วงศ์สว่าง (เดิมชื่อ วงศ์สว่างทาวน์เซ็นเตอร์)
* บิ๊กซี ซูเปอร์เซ็นเตอร์ สาขา วงศ์สว่าง

## แหล่งข้อมูลอื่น

วงศ์สว่าง
วงศ์สว่าง
Super Show Tour Concert Album

***Super Show - Super Junior The 1st Asia Tour Concert Album*** เป็นอัลบั้มบันทึกการแสดงสดชุดแรกของซูเปอร์จูเนียร์ ออกขายเมื่อวันที่ 19 พฤษภาคม ค.ศ. 2008

## Super Junior : The First Asia Tour Concert Album - Super Show

# Welcome To S.J.World
# Twins (Knock Out)
# Intro + Rock This House
# Intro + 돈돈! (Don't Don!)
# Asian Freak Show
# 갈증 (A Man In Love)
# 거울 (Mirror)
# Ment#1
# 사랑이 떠나다 (She's Gone)
# You're My Endless Love (말하자면)
# Dancing Out
# The Night Chicago Died
# My Everything (동해)
# 처음 느낌 그대로 (규현,려욱)
# 인형 (이특,예성)
# 걸음을 멈추고
# 룩셈부르크 (강인,성민,시원)
# 로꾸거!!! (Rokuko)
# 첫차 (First Express)
# 나같은건 없는건가요 (Don't Go Away)
# H.I.T. (히트)
# One Love (은혁,예성,려욱,규현)
# 미워 (Hate U,Love U)
# Ment#2
# Marry U
# Y.M.C.A.
# Wonder Boy
# 첫눈이 와 (First Snow)
# Ment#3
# 마지막 승부 (The Girl Is Mine)
# U
# 행복 (Full Of Happiness)
# 차근차근 (Way For Love)
# Believe
# Miracle

## อ้างอิง

หมวดหมู่:ซูเปอร์จูเนียร์
งูกรีนแมมบา

**งูกรีนแมมบา** อาจหมายถึง:
* งูกรีนแมมบาตะวันออก (*Dendroaspis angusticeps*)
* งูกรีนแมมบาตะวันตก (*Dendroaspis viridis*)
ลูกผู้ชายอย่างข้าก็บ้าเป็น

***ลูกผู้ชายอย่างข้าก็บ้าเป็น*** เป็นภาพยนตร์แอ็คชั่นดราม่าที่ทำการเขียน, ผลิต, ตัดต่อ และกำกับโดย ฌอง-โกล็ด วอง ดัม ภาพยนตร์เรื่องนี้ยังมีลูกทั้งสองของเขา คริสโตเฟอร์ วอง วาเรนเบิร์ก กับ บียอนกา บรี ร่วมแสดงด้วย และได้รับการนำเสนอที่ตลาดภาพยนตร์เมืองคานส์ใน ค.ศ. 2010 ภาพยนตร์ชุดนี้จะเปิดตัวในรูปแบบดีวีดีและบลูเรย์ ในวันที่ 30 มิถุนายน ค.ศ. 2012 

## เนื้อเรื่องย่อ
ทหารผ่านศึกผู้ซึ่งเป็นอดีตทหารรับจ้างนามว่าเฟรนชี่ (ฌอง-โกล็ด วอง ดัม) ยังคงถูกความทรงจำในช่วงวัยเด็กของเขาหลอกหลอนเช่นเดียวกับการเป็นทหารของเขาในอดีต ซึ่งปัจจุบัน เขาอาศัยอยู่ในเอเชียตะวันออกโดยใช้ชีวิตอยู่อย่างหลบๆซ่อนๆ และทำงานเป็นคนขับรถแท็กซี่ ต่อมาไม่นาน เขาได้รับผู้โดยสารสาวสวยคนหนึ่งผู้ซึ่งจะเปลี่ยนชีวิตของเขาตลอดไป ด้วยภาพด้านมืดได้กลับเข้ามาสู่ความทรงจำของชีวิตวัยเด็กอีกครั้ง เขาได้ตั้งใจว่าจะให้เธอได้มีชีวิตที่ดีกว่าเดิม และโดยที่เธอมิได้รับรู้นี้เอง ที่ได้นำเธอเข้าสู่ช่วงเวลาที่อันตรายที่สุดในชีวิตของเธอ

## นักแสดง
* ฌอง-โกล็ด วอง ดัม รับบทเป็น เฟรนชี่
* คลาวเดีย แบสโซลส์ รับบทเป็น โซเฟีย
* จอห์น คอลตัน รับบทเป็น ลูเธอร์ แบงค์ส
* โจเซฟ แคนนอน รับบทเป็น บ็อบบี้ แจ็คสัน
* ฌัก ดิมาเรีย รับบทเป็น วินนี่ สแกนติโน่
* อาดัม คาร์สท์ รับบทเป็น โซลี
* คาล เรน รับบทเป็น คาล
* คริสโตเฟอร์ วอง วาเรนเบิร์ก รับบทเป็น โอเร็น
* บียอนกา บรี รับบทเป็น บียอนกา แบงค์ส

#### สตันท์แมน
* บราฮิม แอชาแบค เป็นสตันท์แทน ฌอง-โกล็ด วอง ดัม

## การผลิต
ภาพยนตร์ถ่ายทำในประเทศไทยในช่วงฤดูร้อนปี ค.ศ. 2008 บนงบประมาณการถ่ายทำ 5,000,000 ดอลลาร์สหรัฐ

## อ้างอิง

## แหล่งข้อมูลอื่น
* 
* Rodin Entertainment

หมวดหมู่:ภาพยนตร์ไทย
หมวดหมู่:ภาพยนตร์ฮ่องกง
หมวดหมู่:ภาพยนตร์อเมริกัน
หมวดหมู่:ภาพยนตร์ภาษาอังกฤษ
หมวดหมู่:ภาพยนตร์ที่ออกฉายในปี พ.ศ. 2555
หมวดหมู่:ภาพยนตร์ที่ถ่ายทำในประเทศไทย
งูกรีนแมมบาตะวันตก

**งูกรีนแมมบาตะวันตก** (; ) เป็นงูพิษร้ายแรงในวงศ์งูพิษเขี้ยวหน้า (Elapidae) 

เป็นงูที่มีสีเขียวตลอดทั้งตัว มีลักษณะคล้ายกับงูกรีนแมมบาตะวันออก (*D. angusticeps*) ซึ่งอยู่ในสกุลเดียวกัน (*Dendroaspis* spp.) แต่ว่าถูกจัดให้เป็นชนิดต่างกัน เนื่องจากมีลักษณะทางกายภาพที่ต่างกัน คือ มีความยาวที่มากกว่างูกรีนแมมบาตะวันออก กล่าวคือ มีความยาวโดยเฉลี่ย 1.8 เมตร และมีโทนสีของลำตัวหลากหลายแตกต่างกันมากกว่า กล่าวคือ มีทั้งสีเขียวมรกต, สีเขียวมะกอก หรือแม้แต่สีเขียวอมฟ้า อีกทั้งมีอุปนิสัยที่ดุร้ายก้าวร้าวกว่างูกรีนแมมบาตะวันออก  อาศัยและหากินเป็นหลักบนต้นไม้

งูกรีนแมมบาตะวันตก มีถิ่นกระจายพันธุ์อยู่ในทวีปแอฟริกาตอนกลางในฝั่งทิศตะวันตก ซึ่งเป็นคนละส่วนกับถิ่นแพร่กระจายพันธุ์ของงูกรีนแมมบาตะวันออก

ซึ่งทั้งคู่เป็นงูที่มีพิษร้ายแรงต่อระบบประสาทเช่นเดียวกัน โดยมีพิษร้ายแรงใกล้เคียงกับงูเห่า (*Naja* spp.)  ทั้งคู่มีการนิยมเลี้ยงเป็นสัตว์เลี้ยงในหมู่ของผู้ที่นิยมเลี้ยงสัตว์เลื้อยคลานหรือสัตว์แปลก ๆ  โดยที่งูกรีนแมมบาตะวันตกจะมีราคาซื้อขายแพงกว่างูกรีนแมมบาตะวันออก

## การเป็นข่าว
งูกรีนแมมบาทั้ง 2 ชนิดนี้ เคยตกเป็นข่าวครึกโคมอยู่ช่วงหนึ่งในประเทศไทย ในเหตุการณ์น้ำท่วมใหญ่ในปลายปี พ.ศ. 2554 เมื่อมีข่าวลือทางอินเทอร์เน็ตว่าได้มีผู้นำเข้างูชนิดนี้มาเลี้ยงในประเทศไทย (เชื่อว่าคงเป็นงูกรีนแมมบาตะวันออก) และหลุดรอดออกไปเมื่อเกิดน้ำท่วม โดยข่าวว่าหลุดออกจากย่านบางบัวทอง

ซึ่งในบทความในนิตยสารสัตว์เลี้ยงฉบับหนึ่ง ได้มีผู้เชี่ยวชาญและนิยมการเลี้ยงงูเป็นสัตว์เลี้ยงได้เขียนถึงข้อเท็จจริงเกี่ยวกับงูทั้ง 2 ชนิดนี้ในประเทศไทยว่า ครั้งหนึ่งเคยมีการนำเข้ามาจริง แต่ทว่างูชุดนั้นได้ตายหมดเพราะไม่สามารถปรับตัวให้เข้ากับสภาพภูมิอากาศในประเทศไทยได้ อีกทั้งอุปสงค์ของงูกรีนแมมบ้าทั้ง 2 ชนิด ในประเทศไทยก็ไม่สมเหตุสมผล เนื่องจากยังมีงูชนิดอื่นที่มีสีสันและลักษณะคล้ายกัน แต่ว่ามีอันตรายน้อยกว่า ซึ่งได้มีการเลี้ยงกันมาอย่างยาวนานแล้ว ประกอบกับเมื่อเหตุการณ์ผ่านมาแล้วระยะหนึ่ง ก็ยังไม่มีผู้ใดจับงูกรีนแมมบาได้จริง ดังนั้น ผู้เขียนผู้นี้จึงเชื่อว่าข่าวเรื่องงูกรีนแมมบาที่หลุดออกมานั้น เป็นเพียงการปล่อยข่าวเท่านั้น

## อ้างอิง

## ดูเพิ่ม
* งูกรีนแมมบาตะวันออก

## แหล่งข้อมูลอื่น

* Bushdrums.com - Green Mamba Video filmed in Gabon

หมวดหมู่:วงศ์งูพิษเขี้ยวหน้า
กลุ่มอาการสำลักขี้เทา

**กลุ่มอาการสำลักขี้เทา** คือภาวะซึ่งมีขี้เทาเข้าไปอยู่ในปอดของทารกแรกเกิด ซึ่งอาจเกิดก่อนคลอดหรือขณะคลอดก็ได้

ขี้เทาเป็นอุจจาระที่ทารกขับถ่ายออกมาเป็นครั้งแรกของชีวิต ย่อยมาจากสิ่งต่างๆ ที่ทารกกลืนเข้าไปขณะอยู่ในครรภ์ ปกติขี้เทาจะค้างอยู่ในลำไส้ของทารกจนกระทั่งคลอดออกมา แต่บางครั้งอาจถูกขับออกมาอยู่ในน้ำคร่ำก่อนคลอดหรือถูกขับออกมาขณะคลอดได้ โดยเฉพาะเมื่อทารกตกอยู่ในภาวะเครียด (fetal distress) หากทารกสูดสำลักขี้เทาเหล่านี้เข้าไปอาจทำให้มีปัญหาทางการหายใจได้

## อ้างอิง

## แหล่งข้อมูลอื่น
* eMedicine's article about meconium aspiration syndrome

หมวดหมู่:โรคที่เริ่มต้นในระยะปริกำเนิด
เลตโก (อัลบั้ม)

**Let Go** คือ สตูดิโออัลบั้มลำดับที่ 1 ของแอวริล ลาวีนศิลปินเพลงป็อปชาวชาวแคนาดา ออกจำหน่ายเมื่อวันที่ 4 มิถุนายน พ.ศ. 2545

## รายชื่อเพลง

# Losing Grip
# Complicated
# Skater Boy
# I'm With You
# Mobile
# Unwanted
# Tomorrow
# Anything But Ordinary
# Things I'll Never Say
# My World
# Nobody's Fool
# Too Much to Ask
# Naked

หมวดหมู่:อัลบั้มเพลงของแอวริล ลาวีน
หมวดหมู่:อัลบั้มเพลงภาษาอังกฤษ
หมวดหมู่:อัลบั้มเปิดตัวครั้งแรกในปี พ.ศ. 2545
การกระตุกหัวใจด้วยไฟฟ้า

thumb|200px|right| ตำแหน่งการวางขั้วไฟฟ้าของเครื่องกระตุ้นหัวใจ
thumb|200px|right|แผนภาพวงจรทางไฟฟ้าซึ่งแสดงหลักการทำงานของเครื่องกระตุ้นหัวใจอย่างง่าย ซึ่งประกอบเพียงแค่ ตัวเก็บประจุและตัวเหนี่ยวนำ และสร้างมารถสัญญาณในรูปแบบเอ็ดมาร์ค (Edmark) หรือ เกอร์วิกช์ (Gurvich) ได้
**การกระตุกหัวใจด้วยไฟฟ้า** () เป็นวิธีการรักษาภาวะหัวใจเต้นผิดจังหวะที่เป็นอันตรายถึงชีวิตชนิดเวนทริคูลาร์ฟิบริลเลชันและเวนทริคูลาร์แทคีคาร์เดียชนิดคลำชีพจรไม่ได้ ทำให้ส่งกระแสไฟฟ้าขนาดที่มีผลต่อการรักษาเข้าไปยังหัวใจด้วยอุปกรณ์ที่เรียกว่า**เครื่องกระตุกหัวใจด้วยไฟฟ้า** () ซึ่งจะสลายความเป็นขั้วในกล้ามเนื้อหัวใจเกือบทั้งหมด หยุดการเต้นของหัวใจที่ผิดจังหวะนั้นลง และเปิดโอกาสให้จังหวะหัวใจปกติหรือจังหวะเต้นไซนัสกลับมาเต้นเองด้วยตัวควบคุมจังหวะเต้นหัวใจตามธรรมชาติซึ่งอยู่ในหัวใจที่ไซโนเอเทรียลโนด การกระตุกหัวใจด้วยไฟฟ้าอาจทำแบบภายนอก, แบบผ่านหลอดเลือด, หรือผ่านอุปกรณ์ซึ่งฝังไว้ ขึ้นอยู่กับความจำเป็นอื่นๆ
## การอ้างอิงในวัฒนธรรมร่วมสมัย
เนื่องจากการกระตุกหัวใจด้วยไฟฟ้าสามารถช่วยชีวิตผู้ป่วยหนักให้ฟื้นกลับขึ้นมาได้ดีขึ้นอย่างมากในระยะเวลาสั้นๆ ทำให้มีการนำไปแสดงในภาพยนตร์ ละครโทรทัศน์ วิดีโอเกม และสื่ออื่นๆอยู่บ่อยครั้ง ซึ่งหลายๆ ครั้งมีลักษณะเกินจริง อาจพบว่าผู้ป่วยที่ถูกกระตุกด้วยไฟฟ้ามีร่างกายกระตุกอย่างแรงหรือคล้ายชัก ความเป็นจริงแม้กล้ามเนื้อจำนวนมากจะถูกกระตุ้นให้หดตัวไปด้วย แต่น้อยครั้งมากที่จะมีร่างกายกระตุกแรงเช่นที่มักพบในภาพยนตร์ นอกจากนี้บ่อยครั้งยังพบว่าบุคลากรทางการแพทย์ในเรื่องใช้เครื่องกระตุกหัวใจมาช็อกไฟฟ้าผู้ป่วยที่มีคลื่นหัวใจเป็นเส้นตรงแบนราบ (ซึ่งแสดงถึงภาวะหัวใจหยุด) การปฏิบัติเช่นนี้ไม่ควรมีในความเป็นจริง เนื่องจากการช็อกไฟฟ้าไม่ใช่การทำให้หัวใจที่หยุดแล้วกลับมาเต้น แต่เป็นการหยุดภาวะการเต้นผิดจังหวะเพื่อเปิดโอกาสให้หัวใจกลับมาเต้นได้ตามปกติ และทำได้กับเฉพาะการเต้นผิดจังหวะแบบเวนทริคูลาร์ฟิบริลเลชันและเวนทริคูลาร์แทคีคาร์เดียชนิดคลำชีพจรไม่ได้เท่านั้นด้วย นอกจากนี้ยังมีภาวะหัวใจเต้นผิดจังหวะชนิดอื่นๆ ซึ่งรักษาได้ด้วยการช็อกหัวใจ แม้จะไม่ทำให้ผู้ป่วยเกิดภาวะหัวใจหยุดก็ตาม บางครั้งผู้ป่วยอาจไม่หมดสติด้วยซ้ำ ภาวะเหล่านี้เช่น ซูปราเวนทริคูลาร์แทคีคาร์เดีย เวนทริคูลาร์แทคีคาร์เดียชนิดคลำชีพจรได้ เป็นต้น
หมวดหมู่:อุปกรณ์ในเวชศาสตร์ฉุกเฉิน
หมวดหมู่:สรีรวิทยาไฟฟ้าของหัวใจ
หมวดหมู่:หัตถการในเวชศาสตร์ฉุกเฉิน
หมวดหมู่:สิ่งประดิษฐ์ของสหรัฐ
เจ้าอุปราช (สิทธิสาร ณ น่าน)

**เจ้าอุปราชนครเมืองน่าน** นามเดิม **เจ้าสิทธิสาร** (พ.ศ. 2378 - พ.ศ. 2442) เป็นราชโอรสองค์ที่ 3 ในเจ้าอนันตวรฤทธิเดช เจ้าผู้ครองนครน่าน องค์ที่ 62 ประสูติแต่แม่เจ้าสุนันทาอัครเทวี (ชายาที่ 1) และเป็นพระอนุชาร่วมเจ้ามารดากับพระเจ้าสุริยพงษ์ผริตเดช เจ้าผู้ครองนครน่าน องค์ที่ 63

## พระประวัติ
**เจ้าอุปราชนครเมืองน่าน ** มีนามเดิมว่า เจ้าสิทธิสาร เกิดเมื่อวันที่ 15 พฤศจิกายน พ.ศ. 2378 เป็นพระโอรสองค์ที่ 3 ในเจ้าอนันตวรฤทธิเดช เจ้าผู้ครองนครน่าน องค์ที่ 62 ประสูติแต่แม่เจ้าสุนันทาอรรคราชเทวี (พระชายาที่ 1) เป็นเจ้าอนุชาร่วมพระมารดากับพระเจ้าสุริยพงษ์ผริตเดช เจ้าผู้ครองนครน่าน องค์ที่ 63 เมื่อปี พ.ศ. 2400 ได้ลงมาเฝ้าทูลลอองธุลีพระบาทพระบาทสมเด็จพระจอมเกล้าเจ้าอยู่หัว พร้อมกับเจ้าบิดาในการถวายพระเพลิงพระบรมศพพระบาทสมเด็จพระนั่งเกล้าเจ้าอยู่หัว ต่อมาในปี พ.ศ. 2401 ได้รับพระกรุณาโปรดเกล้าฯ ให้เป็น **"ว่าที่เจ้าสุริยวงษ์ นครเมืองน่าน"** และได้ช่วยราชการพระบิดาในนครเมืองน่าน ต่อมาในปี พ.ศ. 2411 ได้นำเครื่องราชบรรณาการลงไปทูลเกล้าฯ ถวาย จึงรับพระกรุณาโปรดเกล้าฯ พระราชทานเครื่องราชอิสริยาภรณ์มงกุฎสยาม ชั้นที่ 4 (ภัทราภรณ์) ต่อมาในปี พ.ศ. 2434 ทรงพระกรุณาโปรดเกล้าฯ พระราชทานเลื่อนสัญญาบัตรขึ้นเป็น **"เจ้าราชวงษ์ นครเมืองน่าน"** และพระราชทานเครื่องราชอิสริยาภรณ์มงกุฎสยาม ชั้นที่ 3 (มัณฑณาภรณ์ ) ต่อมาในปี พ.ศ. 2436 ทรงพระกรุณาโปรดเกล้าฯ พระราชทานเลื่อนสัญญาบัตรขึ้นเป็น **"เจ้าอุปราช นครเมืองน่าน"** และให้ดำรงตำแหน่งยุติธรรมเมืองนครน่าน

## ถึงแก่กรรม
ในเดือนกุมภาพันธ์ พ.ศ. 2441 เจ้าอุปราช (สิทธิสาร) ป่วยเป็นวรรณโรคเม็ดเล็กภายในมีอาการให้ไอ และเป็นไข้จับสบัดร้อนสท้านหนาว รับประทานอาหารไม่ค่อยจะได้หมอประกอบยาให้รับประทาน อาการทรงบ้างแล้วกลับซุดลง มาจนถึงวันที่ 17 ตุลาคม พ.ศ. 2442 อาการซุดหนักลงอาหารรับประทานไม่ได้ ให้เหนื่อยอ่อนมีเสมหะปะทะในลำคอให้หอบ ครั้นถึงเวลา 19.00 น. เจ้าอุปราช (สิทธิสาร) ก็ได้ถึงแก่กรรม สิริอายุ 65 ปี

## เครื่องประกอบยศ

* ครั้งที่ได้รับการสถาปนาขึ้นเป็น **เจ้าราชวงศ์นครน่าน** ได้รับพระราชทานเครื่องประกอบอิสริยยศ ดังนี้
*# พานหมากถม ๑
*# คนโทถม ๑
*# กระโถนถม ๑

* ครั้งที่ได้รับการสถาปนาขึ้นเป็น **เจ้าอุปราชนครน่าน** ได้รับพระราชทานเครื่องประกอบอิสริยยศ ดังนี้
*# พานหมากถม เครื่องทองคำ ๑
*# คนโททองคำ ๑
*# กระโถนทองคำ ๑
*# ลูกประคำทองคำ ๑ สาย

## พระกรณียกิจ

**เจ้าอุปราช (สิทธิสาร ณ น่าน) เจ้าอุปราชนครน่าน** ได้ประกอบกรณียกิจเคียงคู่กับเจ้าบิดา คือ พระเจ้าอนันตวรฤทธิเดช และพระเชษฐา พระเจ้าสุริยพงษ์ผริตเดช อาทิ

* ได้รับแต่งตั้งจากเจ้าอนันตวรฤทธิเดช ให้ไปช่วยงานพระศพพระเจ้ากาวิโลรสสุริยวงศ์ พระเจ้านครเชียงใหม่
* ได้รับแต่งตั้งให้คุมไพร่พลไปช่วยปราบพวกเงี้ยวที่นครเชียงใหม่
* ได้คุมไพร่พลขึ้นไปจัดราชการที่เมืองหลวงภูคา

## เครื่องราชอิสริยาภรณ์

## ราชตระกูล



## อ้างอิง

หมวดหมู่:เจ้าอุปราช
หมวดหมู่:เจ้าอุปราชนครเมืองน่าน
หมวดหมู่:ราชวงศ์ติ๋นมหาวงศ์
หมวดหมู่:ราชโอรสในเจ้าผู้ครองนครฝ่ายเหนือ
หมวดหมู่:สกุล ณ น่าน
หมวดหมู่:ผู้ได้รับเครื่องราชอิสริยาภรณ์ ต.ม.
หมวดหมู่:เจ้าราชวงศ์
อินเตอร์เลซ

**อินเตอร์เลซ** () คือความละเอียดของโทรทัศน์ชนิดหนึ่ง อักษรคือ *i* ซึ่งจะสแกนเส้นแบบฟันปลา ซึ่งหมายถึงจะสแกนเส้นเลขคี่คือ 1, 3, 5, 7 จนถึงเส้นสุดท้ายของเลขคี่ก่อน ตามด้วยสแกนเลขคู่ คือ 2, 4, 6, 8 จนถึงเส้นสุดท้ายของเลขคู่ เช่น 1, 3, 5, 7, - 1079 และ 2, 4, 6, 8, - 1080 เรียกว่า 1080i 1, 3, 5, 7, - 719 และ 2, 4, 6, 8, - 720 เรียกว่า 720i เป็นต้น เพราะภาพที่ได้จะมีรอยตามขอบของโทรทัศน์บ้างจึงไม่มีในยูทูบ ซึ่งตรงกันข้ามกับ โปรเกรสซีฟ ที่มีในยูทูบด้วย

## อ้างอิง

## ดูเพิ่ม
* โปรเกรสซีฟ

หมวดหมู่:โทรทัศน์
หมวดหมู่:เทคโนโลยีโทรทัศน์
ไททันโนซอรัส

**ไททันโนซอรัส** () จัดเป็นไดโนเสาร์กินพืชในกลุ่มซอโรพอด ลำตัวยาว 9-12 เมตร นำหนัก 13 ตัน เกิดในยุคครีเทเชียสตอนปลาย พบทางตอนใต้ของทวีปยุโรปและทวีปอเมริกาใต้ ไททันโนซอรัส มีลำตัวขนาดใหญ่ คอยาวหนา หางยาว เดิน 4 ขา เชื่องช้า มักอาศัยอยู่รวม - กันเป็นฝูง กินพืชเป็นอาหาร สมองขนาดเล็กมากเมื่อเทียบกับขนาดลำตัว

## การตั้งชื่อและการค้นพบ
ถูกค้นพบในปี 1828 ที่ประเทศอินเดีย แต่ไม่มีชื่อทางการจนกระทั่งปี 1877 โดยชื่อนั้นได้มาจาก เทพปกรณัมกรีก (หมายถึง กิ้งก่าไททัน)



## อ้างอิง
https://en.wikipedia.org/wiki/Titanosaurus


* http://www.ryt9.com/s/tpd/857554

หมวดหมู่:ไดโนเสาร์ในยุคครีเทเชียส
หมวดหมู่:ยุคครีเทเชียส
ตำบลห้วยสำราญ

**ตำบลห้วยสำราญ** อาจหมายถึง
* **[[ตำบลห้วยสำราญ (อำเภอกระสัง)|ตำบลห้วยสำราญ]]** อำเภอกระสัง จังหวัดบุรีรัมย์
* **[[ตำบลห้วยสำราญ (อำเภอขุขันธ์)|ตำบลห้วยสำราญ]]** อำเภอขุขันธ์ จังหวัดศรีสะเกษ
ตุลาคม พ.ศ. 2554

**ตุลาคม พุทธศักราช 2554** เป็นเดือนที่ 10 ของปี พ.ศ. 2554 วันแรกของเดือนเป็นวันเสาร์ วันสุดท้ายของเดือนเป็นวันจันทร์

หมวดหมู่:ตุลาคม
*2554-10
หัวใจห้องล่างเต้นเร็ว

ภาวะ**หัวใจห้องล่างเต้นเร็ว** () หรือ **V-tach**, **VT** เป็นภาวะหัวใจเต้นเร็วชนิดหนึ่งที่มีจุดกำเนิดจังหวะเต้นหัวใจมาจากหัวใจห้องล่าง เป็นภาวะหัวใจเต้นผิดจังหวะที่อาจมีอันตรายถึงชีวิต อาจพัฒนาไปเป็นเวนทริคูลาร์ฟิบริลเลชัน หัวใจหยุด และอาจทำให้เสียชีวิตทันทีได้
## อ้างอิง

## แหล่งข้อมูลอื่น

หมวดหมู่:ภาวะฉุกเฉินทางการแพทย์
หัวใจเต้นผิดจังหวะ

**หัวใจเต้นผิดจังหวะ** คือภาวะใด ๆ ที่เกิดความผิดปกติขึ้นในการนำไฟฟ้าของหัวใจ หัวใจอาจเต้นเร็วหรือช้ากว่าปกติ และมีจังหวะสม่ำเสมอหรือไม่สม่ำเสมอก็ได้

ภาวะหัวใจเต้นผิดจังหวะบางชนิดเป็นภาวะฉุกเฉินทางการแพทย์ซึ่งอาจเป็นอันตรายถึงชีวิต ทำให้เกิดภาวะหัวใจหยุดและเสียชีวิตได้ทันที ชนิดอื่นซึ่งไม่เป็นอันตรายถึงชีวิตนั้นอาจทำให้เกิดความรู้สึกใจสั่น หรือไม่สบายตัวเล็กน้อย ความรู้สึกใจสั่นนี้อาจเกิดจากภาวะหัวใจเต้นแผ่วระรัวไม่ว่าจะเป็นห้องบนหรือห้องล่าง หรือการนำสัญญาณไฟฟ้าหัวใจผิดปกติ หรือภาวะอื่น ๆ และบางชนิดอาจไม่มีอาการใด ๆ เลย แต่เพิ่มความเสี่ยงต่อการเกิดภาวะแทรกซ้อนซึ่งอาจเป็นอันตรายถึงชีวิตหรือทำให้เกิดความพิการได้ เช่น โรคหลอดเลือดสมอง หรือเกิดลิ่มเลือดอุดตันหลอดเลือด

ภาวะหัวใจเต้นผิดจังหวะบางชนิดอาจผิดปกติเพียงเล็กน้อยและมีผลเสียน้อยจนถือเป็นความแตกต่างระหว่างบุคคลที่ไม่ถือเป็นโรค

หมวดหมู่:หัวใจเต้นผิดจังหวะ
หมวดหมู่:ภาวะฉุกเฉินทางการแพทย์
ทอร์เรส

**ทอร์เรส** หรือ **ตอร์เรส** (Torres) อาจหมายถึง 

* เฟร์นันโด ตอร์เรส นักฟุตบอลทีมชาติสเปน และสโมสรฟุตบอลเชลซี
* เอเฟรน ตอร์เรส นักมวยสากลชาวเม็กซิโก
* ราฟาเอล ตอร์เรส นักมวยสากลชาวโดมินิกัน
* อีฟ ทอร์เรส นักมวยปล้ำอาชีพสาวชาวอเมริกัน
* ควน ตอร์เรส นักมวยสากลชาวเม็กซิโก
* คาเบียร์ ตอร์เรส นักมวยสากลชาวเม็กซิโก
* ช่องแคบทอร์เรส ช่องแคบที่อยู่ระหว่างแผ่นดินใหญ่ของประเทศออสเตรเลียกับเกาะนิวกินี
* ทอร์เรส ตัวละครจากโมบิลสูท กันดั้ม ดับเบิ้ลเซต้า
เนเจอร์ (วารสาร)

thumb|right|วารสาร''เนเจอร์''ฉบับแรก วันที่ 4 พฤศจิกายน ค.ศ. 1869
***เนเจอร์*** เป็นวารสารวิชาการทางวิทยาศาสตร์ ตีพิมพ์ครั้งแรกเมื่อวันที่ 4 พฤศจิกายน ค.ศ. 1869 ได้รับการจัดอันดับเป็นวารสารวิทยาศาสตร์สหวิทยาการที่อ้างอิงมากที่สุดของโลก ตามการจัดอันดับของรายงานการอ้างอิงวารสาร ค.ศ. 2010 ฉบับวิทยาศาสตร์ วารสารวิทยาศาสตร์ส่วนใหญ่ปัจจุบันเป็นแบบเฉพาะทางอย่างสูง และ*เนเจอร์*เป็นเพียงหนึ่งในวารสารไม่กี่ฉบับที่ยังตีพิมพ์บทความงานค้นคว้าต้นฉบับในวิทยาศาสตร์สาขาต่าง ๆ มีงานวิจัยทางวิทยาศาสตร์หลายสาขาซึ่งมีการตีพิมพ์ความก้าวหน้าใหม่ที่สำคัญและงานค้นคว้าต้นฉบับเป็นบทความหรือจดหมายใน*เนเจอร์*

นักวิทยาศาสตร์วิจัยเป็นกลุ่มผู้อ่านสำคัญของวารสาร แต่ใจความสรุปและบทความที่เสริมเข้ามาตั้งใจให้งานสำคัญที่สุดจำนวนมากสามารถเข้าใจได้แก่นักวิทยาศาสตร์ในสาขาอื่นและสาธารณชนที่ได้รับการศึกษา ส่วนหน้าของวารสารแต่ละฉบับมีบทบรรณาธิการ ข่าวและบทความพิเศษในเรื่องซึ่งนักวิทยาศาสตร์ให้ความสนใจโดยทั่วไป รวมทั้งข่าวสารปัจจุบัน เงินทุนทางวิทยาศาสตร์ ธุรกิจ จริยธรรมทางวิทยาศาสตร์และการวิจัยการค้นพบอันยิ่งใหญ่ นอกจากนี้ยังมีส่วนว่าด้วยหนังสือและศิลปะ ส่วนที่เหลือของวารสารประกอบด้วยบทความวิจัยเป็นส่วนใหญ่ ซึ่งมักแน่นทึบและเป็นเชิงเทคนิคอย่างสูง เพราะการจำกัดความยาวบทความอย่างเข้มงวด บ่อยครั้งที่ข้อความที่ตีพิมพ์นั้นแท้จริงแล้วเป็นใจความสรุปของงานที่กำลังกล่าวถึงและรายละเอียดของงานนั้นถูกแสดงไว้เพื่อเสริมงานนั้นในเว็บไซต์ของวารสาร

## อ้างอิง

## แหล่งข้อมูลอื่น
* เว็บไซต์อย่างเป็นทางการ
* Nature archive, 1869–present

หมวดหมู่:วารสารวิทยาศาสตร์
วารสารวิชาการสาขาวิทยาศาสตร์

ในการเผยแพร่ผลงานทางวิชาการ **วารสารวิทยาศาสตร์** เป็นสิ่งพิมพ์เผยแพร่ตามกำหนดเวลา ซึ่งตั้งใจเพื่อส่งเสริมความก้าวหน้าทางวิทยาศาสตร์ ซึ่งมักเป็นการรายงานการวิจัยใหม่ ปัจจุบันมีวารสารวิทยาศาสตร์หลายพันฉบับกำลังตีพิมพ์อยู่ และมีอีกมากที่เคยตีพิมพ์มาก่อนช่วงใดช่วงหนึ่งในอดีต วารสารส่วนใหญ่ศึกษาเฉพาะเรื่องอย่างสูง แม้วารสารเก่าแก่ที่สุดบางฉบับ เช่น เนเจอร์ จะตีพิมพ์บทความและเอกสารวิทยาศาสตร์ในวิทยาศาสตร์สาขาต่าง ๆ ก็ตาม วารสารวิทยาศาสตร์มีบทความซึ่งผ่านการกลั่นกรอง ในความพยายามที่จะประกันว่าบทความเป็นไปตามมาตรฐานคุณภาพของวารสาร และความถูกต้องตามวิทยาศาสตร์ แม้วารสารวิทยาศาสตร์มองเผิน ๆ แล้วจะคล้ายกับนิตยสารมืออาชีพ แต่แท้จริงแล้วทั้งสองค่อนข้างแตกต่างกันทีเดียว วารสารวิทยาศาสตร์ฉบับต่าง ๆ จะมีอ่านโดยบังเอิญน้อยครั้งนัก เพราะคนนิยมนิตยสารมากกว่า การพิมพ์ผลงานวิจัยเป็นส่วนสำคัญของระเบียบวิธีทางวิทยาศาสตร์ หากงานวิจัยกำลังอธิบายถึงการทดลองหรือการคำนวณ งานเหล่านี้จะต้องให้รายละเอียดเพียงพอที่นักวิจัยอิสระจะทำการทดลองหรือการคำนวณซ้ำเพื่อพิสูจน์ผล บทความวารสารแต่ละบทนี้กลายมาเป็นส่วนหนึ่งของระบบวิธีทางวิทยาศาสตร์อย่างถาวร

ประวัติศาสตร์วารสารวิทยาศาสตร์เริ่มตั้งแต่ ค.ศ. 1665 เมื่อวารสาร *จูร์นาล เดส์ สกาวองส์* (Journal des sçavans) ของฝรั่งเศส และ *ฟิโลโซฟิคัลทรานแซกชันส์ออฟเดอะรอยัลโซไซตี* (Philosophical Transactions of the Royal Society) ของอังกฤษ เริ่มตีพิมพ์ผลการวิจัยอย่างเป็นระบบ วารสารอีกมากกว่าพัน ซึ่งส่วนใหญ่มีอายุสั้น ก่อตั้งขึ้นในคริสต์ศตวรรษที่ 18 และจำนวนเพิ่มขึ้นอย่างรวดเร็วหลังจากนั้น

บทความในวารสารวิทยาศาสตร์สามารถใช้ในงานวิจัยและระดับอุดมศึกษาได้ บางชั้นเรียนบางส่วนเน้นการตีความบทความคลาสสิก และชั้นเรียนสัมมนาอาจมีการนำเสนองานคลาสสิกหรือปัจจุบันของนักเรียนแต่ละคน ในกลุ่มวิจัยทางวิทยาศาสตร์หรือฝ่ายวิชาการ เป็นธรรมดาที่เนื้อหาของวารสารวิทยาศาสตร์ปัจจุบันจะนำไปอภิปรายในชมรมวารสาร

มาตรฐานซึ่งวารสารใช้พิจารณาการพิมพ์นั้นอาจแตกต่างกันได้อย่างกว้างขวาง บางวารสาร เช่น เนเจอร์ ไซแอนซ์ มีชื่อเสียงเรื่องการตีพิมพ์บทความซึ่งเป็นการค้นพบอันยิ่งใหญ่ที่เป็นส่วนสำคัญในสาขาที่เกี่ยวข้อง ในหลายสาขา มีลำดับขั้นของวารสารวิทยาศาสตร์อย่างไม่เป็นทางการอยู่ด้วย วารสารที่มีชื่อเสียงมากที่สุดในสาขาใดสาขาหนึ่งมีแนวโน้มเลือกเฟ้นที่สุดในแง่ของบทความที่จะเลือกมาตีพิมพ์ และจะมีปัจจัยกระทบสูงที่สุดด้วย เป็นธรรมดาสำหรับวารสารที่จะมุ่งให้ความสนใจกับส่วนใดส่วนหนึ่งของโลก โดยเน้นเป็นพิเศษงานตีพิมพ์จากประเทศใดประเทศหนึ่งหรือภูมิภาคทางภูมิศาสตร์แห่งใดแห่งหนึ่ง เช่น *African Invertebrates*

บทความมักเป็นเชิงเทคนิคอย่างสูง โดยแสดงงานวิจัยตามทฤษฎีและผลการทดลองล่าสุดในวิทยาศาสตร์สาขาที่วารสารนั้นรายงานอยู่ บทความนี้ผู้อ่านมักไม่เข้าใจยกเว้นนักวิจัยในสาขาและนักศึกษาขั้นสูงเท่านั้น ในบางวิชา ความซับซ้อนนี้เป็นธรรมชาติของเนื้อหาอย่างหลีกเลี่ยงไม่ได้ โดยปกติ กฎอันเข้มงวดในการเขียนเชิงวิทยาศาสตร์บังคับโดยบรรณาธิการ อย่างไรก็ดี กฎเหล่านี้อาจแตกต่างกันไปในแต่ละวารสาร โดยเฉพาะอย่างยิ่งระหว่างวารสารจากสำนักพิมพ์คนละสำนักกัน

## ตัวอย่างวารสารวิชาการสาขาวิทยาศาสตร์
* เนเจอร์
* ไซเอินซ์
* Scientific Reports
* PLOS ONE

## อ้างอิง

หมวดหมู่:การสื่อสารเชิงเทคนิค
กองทัพชาติปลดปล่อยประชาพลรัฐเขมร

[thumb|240px|ค่ายผู้อพยพตามแนวชายแดนของ[สาธารณรัฐประชาชนกัมพูชา; พ.ศ. 2522 - 2527 ค่ายของแนวร่วมปลดปล่อยชาติเขมรแสดงด้วยสีดำ]]
**กองทัพชาติปลดปล่อยประชาพลรัฐเขมร** ( *กงทัพชาติรํเฎาะบฺรชาพลรฎฺฐขฺแมร*; : KPNLAF) เป็นกองกำลังทางทหารของแนวร่วมปลดปล่อยชาติเขมร ซึ่งเป็นขบวนการทางการเมืองที่จัดตั้งเมื่อ พ.ศ. 2522 เพื่อต่อต้านรัฐบาลของสาธารณรัฐประชาชนกัมพูชาที่มีเวียดนามหนุนหลัง หัวหน้ากลุ่มคือ ซอน ซาน ที่เคยเป็นนายกรัฐมนตรีในสมัยระบอบสังคมของสีหนุ

## การจัดตั้ง
กองทัพนี้ก่อตั้งเมื่อเดือนมีนาคม พ.ศ. 2522 จากกลุ่มต่อต้านคอมมิวนิสต์หลายกลุ่มที่อยู่ตามแนวชายแดนไทย-กัมพูชา และเป็นกลุ่มที่อยู่ตรงข้ามกับสาธารณรัฐประชาชนกัมพูชา ซึ่งเป็นรัฐบาลที่มีเวียดนามหนุนหลัง ผู้นำของกองทัพคือเดียน เดล ซึ่งเคยเป็นทหารสมัยสาธารณรัฐเขมร ในช่วงกลางปี พ.ศ. 2522 มีทหารประมาณ 1,600 คน

การประกาศจัดตั้งมีขึ้นเมื่อ 9 ตุลาคม พ.ศ. 2511 ที่ค่ายสุขสันต์ ในเขตภูเขากระวานของกัมพูชา โดยอ้างว่ามีทหารราว 2,000 คน ซึ่งรวมมาจากกลุ่มต่างๆ 13 กลุ่ม บางส่วนเคยอยู่ฝ่ายสาธารณรัฐเขมรมาก่อน ผู้ควบคุมกองทัพคือ สัก สุตสคัน ซึ่งอยู่ฝ่ายสาธารณรัฐเขมรมาก่อน

## การขยายตัว พ.ศ. 2524 – 2525
นายพลเดียน เดลได้เปิดค่ายฝึกที่ค่ายผู้อพยพอัมปึล (บ้านสังแก) เมื่อเดือนมกราคม พ.ศ. 2524 กองทัพนี้ได้รับการสนับสนุนทางอาวุธจากจีน

เพราะจุดยืนของซอน ซานคือการต่อต้านคอมมิวนิสต์ ทำให้กลุ่มนี้สร้างทางเลือกใหม่สำหรับกัมพูชา โดยไม่สนับสนุนทั้งพระนโรดม สีหนุ ฮานอยและเขมรแดง และกลายเป็นกองทัพที่ใหญ่เป็นอันดับสองที่แนวชายแดนไทย เป็นรองแต่กองทัพเขมรแดงเท่านั้น ในช่วงกลางปี พ.ศ. 2524 มีกำลังทหารติดอาวุธประมาณ 7,000 คนเพื่อคุ้มครองค่ายผู้อพยพ และเพื่อเข้ายึดครองประเทศกัมพูชา ในเดือนมิถุนายน พ.ศ. 2525 แนวร่วมปลดปล่อยเข้าร่วมในแนวร่วมเขมรสามฝ่าย แม้ว่ากองกำลังทหารจะไม่ได้รวมกันอย่างแท้จริง

ค่ายผู้อพยพหนองจันกลายเป็นศูนย์บัญชาการทางทหารของแนวร่วมปลดปล่อยในช่วงปลายปี พ.ศ. 2525 ส่วนค่ายอัมปึลยังมีความสำคัญทางการบริหารจนถูกทำลายในช่วงต้นปี พ.ศ. 2528 ค่ายผู้อพยพหนองจันเป็นที่ตั้งของกองกำลังที่ 3 7 และ 9 รวมทั้งกองกำลังพิเศษ ในขณะที่หน่วยที่ 1 อยู่ที่ค่าผู้อพยพหนองเสม็ด และหน่วยที่สองอยู่ที่ค่ายอัมปึล ในช่วงต้นปี พ.ศ. 2527 ซอน ซานกล่าวอ้างว่ามีทหารที่ผ่านการฝึกแล้ว 12,000 และกำลังฝึกอีก 8,000 คน แต่ยังมีอาวุธไม่เพียงพอ

## การโจมตีของเวียดนาม
การสู้รบกับเวียดนามเกิดขึ้นอย่างรุนแรงในช่วงฤดูแล้งระหว่างพฤศจิกายน พ.ศ. 2524 – มีนาคม พ.ศ. 2525 ซึ่งทำให้กองทัพอ่อนแอลงและทำให้ถอยร่นเข้าหาแนวชายแดนไทยมากขึ้น กองทัพแห่งชาติสีหนุและกองทัพเขมรแดงได้รับผลกระทบจากการโจมตีของเวียดนามด้วย และทำให้จำนวนค่ายผู้อพยพลดลง รัฐบาลไทยและหน่วยงานระดับนานาชาติอื่นๆได้เพิ่มความเข้มงวดในการรักษาความปลอดภัยค่ายผู้อพยพ และให้แยกค่ายผู้อพยพที่เป็นพลเรือนออกจากกำลังทหาร

หลังจากนั้นได้เกิดความแตกแยกระหว่างผู้นำของแนวร่วมคือซอน ซาน และเดียน เดล แต่ได้ไกล่เกลี่ยให้ยุติลงได้ในช่วงปลายปี พ.ศ. 2529

## การสลายตัว
กองทัพสลายตัวไปในราวกลางปี พ.ศ. 2532 หลังจากเวียดนามถอนทหารออกจากกัมพูชาหมดเมื่อ 21 กันยายน พ.ศ. 2532 นายพลเดียน เดลประกาศสลายกองทัพเมื่อเดือนกุมภาพันธ์ พ.ศ. 2535

## อ้างอิง

หมวดหมู่:ขบวนการทางการเมืองในประเทศกัมพูชา
หมวดหมู่:ขบวนการต่อต้านคอมมิวนิสต์
หมวดหมู่:ประวัติศาสตร์การทหารของไทย
องค์การบริหารส่วนตำบลบ้านเกาะ

**องค์การบริหารส่วนตำบลบ้านเกาะ** อาจหมายถึง
* **[[องค์การบริหารส่วนตำบลบ้านเกาะ (จังหวัดนครราชสีมา)|องค์การบริหารส่วนตำบลบ้านเกาะ]]** 
* **[[องค์การบริหารส่วนตำบลบ้านเกาะ (จังหวัดนครศรีธรรมราช)|องค์การบริหารส่วนตำบลบ้านเกาะ]]** อำเภอพรหมคีรี จังหวัดนครศรีธรรมราช
* **[[องค์การบริหารส่วนตำบลบ้านเกาะ (จังหวัดพระนครศรีอยุธยา)|องค์การบริหารส่วนตำบลบ้านเกาะ]]** อำเภอพระนครศรีอยุธยา จังหวัดพระนครศรีอยุธยา
* **[[องค์การบริหารส่วนตำบลบ้านเกาะ (จังหวัดสมุทรสาคร)|องค์การบริหารส่วนตำบลบ้านเกาะ]]**
หัวใจหยุดเต้น

**หัวใจหยุดเต้น** () คือภาวะซึ่งหัวใจไม่มีการบีบตัว ทำงานผิดปกติ หรือทำงานช้าลง ทำให้ไม่มีการไหลเวียนเลือด ทำให้ไม่มีการลำเลียงออกซิเจนไปเลี้ยงร่างกายส่วนต่างๆ เกิดอาการของการทำงานผิดปกติที่อวัยวะต่างๆ ที่เห็นได้อย่างหนึ่งคือการทำงานของสมอง ซึ่งเมื่อไม่มีเลือดเลี้ยงทำให้หมดสติ หากหัวใจหยุดเต้นนานกว่า 5 นาที มีโอกาสเกิดความเสียหายต่อเนื้อสมองได้มาก การช่วยเหลือในทันทีจึงเป็นสิ่งจำเป็นเพื่อช่วยให้ผู้ป่วยรอดชีวิตและมีการฟื้นตัวของสมองที่ดี

หัวใจหยุดเต้นเป็นภาวะฉุกเฉินทางการแพทย์ บางครั้งหากได้รับการรักษาทันท่วงทีอาจทำให้หัวใจกลับมาเต้นใหม่ได้ หากมีหัวใจหยุดเต้นเฉียบพลันโดยไม่คาดฝันจนเสียชีวิตใช้ศัพท์ว่า sudden cardiac death วิธีสำคัญในการรักษาภาวะหัวใจหยุดเต้นคือการช่วยกู้ชีพ (CPR) เพื่อสร้างการไหลเวียนของเลือดให้มีเลือดไปเลี้ยงร่างกาย พิจารณาสัญญาณไฟฟ้าหัวใจว่าเป็นชนิดที่สามารถช็อกไฟฟ้าเพื่อช่วยเหลือได้หรือไม่และให้การรักษาตามความเหมาะสม

## อ้างอิง

หมวดหมู่:หัวใจเต้นผิดจังหวะ
หมวดหมู่:ภาวะฉุกเฉินทางการแพทย์
หมวดหมู่:สาเหตุการเสียชีวิต
ศรศิลป์ มณีวรรณ์

**ศรศิลป์ มณีวรรณ์** (เกิด 28 กุมภาพันธ์ พ.ศ. 2535) ชื่อเล่น **มะนาว** เป็นนักแสดงหญิงชาวไทย เจ้าของตำแหน่งมิสทีนไทยแลนด์ 2008 อดีตนักแสดงสังกัดสถานีโทรทัศน์สีกองทัพบกช่อง 7 ปัจจุบันเป็นนักแสดงอิสระ

## ประวัติ
ศรศิลป์ มณีวรรณ์ ชื่อเล่น มะนาว เกิดวันที่ 28 กุมภาพันธ์ พ.ศ. 2535 ที่อำเภอเดิมบางนางบวช จังหวัดสุพรรณบุรี ศึกษาระดับชั้นอนุบาลจนถึงมัธยมศึกษาตอนปลายที่โรงเรียนสงวนหญิง จังหวัดสุพรรณบุรี ปัจจุบันสำเร็จการศึกษาระดับปริญญาตรีจากคณะนิเทศศาสตร์ มหาวิทยาลัยรังสิต สาขาสื่อสารการตลาด สำเร็จการศึกษาปริญญาโทด้านการตลาด จาก มหาวิทยาลัยกรีนิช (University of Greenwich) ประเทศอังกฤษ

## ผลงาน
### ละครโทรทัศน์

### ละครเทิดพระเกียรติ

| rowspan = "1" | 2553 || *[[ลูกโขน]]* || พอใจ
|-
|}

### ละครสั้น

| rowspan = "1" | 2554 || *[[ฟ้ามีตา (รายการโทรทัศน์)|ฟ้ามีตา]] ตอน ผู้ให้ชีวิต* || ฟ้า
|-
| rowspan = "1" | 2556 || *[[ฟ้ามีตา (รายการโทรทัศน์)|ฟ้ามีตา]] ตอน คนในฝัน* || แพร
|-
| rowspan = "1" | 2557 || *[[ฟ้ามีตา (รายการโทรทัศน์)|ฟ้ามีตา]] ตอน รักคนหล่อ เลือกคนรวย* || อัน
|-
|}

### ภาพยนตร์

| rowspan = "1" | 2553 || *[[With Love…ด้วยรัก]]* || จูน  
|-
| rowspan = "1" | 2560 || *[[ทองดีฟันขาว]]* || รำยง
|-
|}

## รางวัล
* Daradaily The Great Awards ครั้งที่ 6 รางวัลดาราสีสัน ที่สุดแห่งปี 2016 จากละคร ขมิ้นกับปูน
* **Fever Awards 2016** สาขาฉากละครฟีเวอร์ จากละคร ขมิ้นกับปูน ร่วมกับ กรีน อัษฎาพร สิริวัฒน์ธนกุล
* (เข้าชิง) รางวัล นาฏราช ครั้งที่ 8 สาขา นักแสดงสมทบหญิงยอดเยี่ยม สาขาละครโทรทัศน์ จากละคร ขมิ้นกับปูน

## รายการโทรทัศน์

## ผลงานเพลง

* เพลงประกอบละคร เพลงรักบ้านนา
** เพลง มีตังค์อ่ะ

## อ้างอิง

## แหล่งข้อมูลอื่น
* 
* 

หมวดหมู่:บุคคลที่เกิดในปี พ.ศ. 2535
หมวดหมู่:บุคคลที่ยังมีชีวิตอยู่
หมวดหมู่:นักแสดงหญิงชาวไทยในศตวรรษที่ 21
หมวดหมู่:บุคคลจากอำเภอเดิมบางนางบวช
หมวดหมู่:บุคคลจากวิทยาลัยนิเทศศาสตร์ มหาวิทยาลัยรังสิต
หมวดหมู่:มิสทีนไทยแลนด์
หมวดหมู่:นางงามไทย
หมวดหมู่:พุทธศาสนิกชนชาวไทย
หมวดหมู่:นักแสดงจากจังหวัดสุพรรณบุรี
ปราสาทเวทมนตร์ของฮาวล์ (แก้ความกำกวม)

**ปราสาทเวทมนตร์ของฮาวล์**, **ฮาวส์มูวิงแคเซิล** หรือ **Howl's Moving Castle**  อาจหมายถึง

* ปราสาทเวทมนตร์ของฮาวล์ () นิยายของ ไดแอนา ไวน์ โจนส์ ตีพิมพ์เมื่อ พ.ศ. 2529
* ฮะอุรุ โนะ ยุโงะกุชิโระ  () อนิเมะของฮะยะโอะ มิยะซะกิ ซึ่งดัดแปลงจากนิยายในชื่อเดียวกัน ออกฉายในโรงภาพยนตร์เมื่อ พ.ศ. 2547 และได้รับเสนอชื่อเข้าชิงรางวัลอแคเดมี
ออมเดอร์มาน

**ออมเดอร์มาน** หรือ **อุมดูร์มาน** (; ) เป็นเมืองใหญ่เป็นอันดับ 2 ของประเทศซูดาน ในรัฐคาร์ทูม ตั้งอยู่ริมฝั่งซ้ายของแม่น้ำไนล์ ตรงข้ามกับเมืองหลวง คาร์ทูม เมืองมีประชากร 2,395,159 คน (ค.ศ. 2008) เป็นศูนย์กลางการค้า มีการค้าหนังสัตว์ สิ่งทอ และปศุสัตว์ มีอุตสาหกรรมเครื่องเรือน เครื่องปั้นดินเผา สินค้าเครื่องหนังและหัตถกรรมอื่น ๆ เคยเป็นเมืองหลวงระหว่าง ค.ศ. 1885-1898

หมวดหมู่:เมืองในประเทศซูดาน
สมเด็จพระเจ้าเฟรเดอริกที่ 9 แห่งเดนมาร์ก

**สมเด็จพระเจ้าเฟรเดอริกที่ 9 แห่งเดนมาร์ก** (11 มีนาคม ค.ศ. 1899 - 14 มกราคม ค.ศ. 1972) มีพระนามเดิมว่า **เจ้าชายเฟรเดอริกแห่งเดนมาร์กและไอซ์แลนด์** เสด็จขึ้นครองราชย์ต่อจากพระเจ้าคริสเตียนที่ 10 แห่งเดนมาร์ก พระราชบิดา เมื่อวันที่ 20 เมษายน ค.ศ. 1947 พระองค์เป็นพระราชโอรสพระองค์แรกของพระเจ้าคริสเตียนที่ 10 กับสมเด็จพระราชินีอเล็คซันดรีเนอแห่งเดนมาร์ก เป็นรัชกาลที่ 4 ในราชวงศ์กลึคส์บวร์ค

คติพจน์ประจำรัชกาลของพระองค์คือ 

## พระราชประวัติ

สมเด็จพระเจ้าเฟรเดอริกที่ 9 เสด็จพระราชสมภพเมื่อวันที่ 11 มีนาคม ค.ศ. 1899 ณ พระราชวังซอนเกนฟริ เป็นพระราชปนัดดาใน พระเจ้าคริสเตียนที่ 9 แห่งเดนมาร์ก และเป็นพระราชนัดดาใน สมเด็จพระเจ้าเฟรเดอริกที่ 8 แห่งเดนมาร์ก ส่วน สมเด็จพระราชินีอเล็คซันดรีเนอแห่งเดนมาร์ก พระราชมารดาเป็นพระธิดาใน "เฟรเดริก ฟรานซิสที่ 3 แกรนด์ดยุกแห่งเมคเลนเบิร์ก-ชเวอลิน" กับ "แกรนด์ดัชเชสอนาสตเซีย มิไคโลนาแห่งรัสเซีย"  พระองค์ทรงเข้าพิธีบัพติศมา ณ พระราชวังซอนเกนฟริ เมื่อวันที่ 9 เมษายน ค.ศ. 1899 ทรงมีพ่อแม่ทูนหัว 21 พระองค์คือ พระเจ้าคริสเตียนที่ 9 แห่งเดนมาร์ก, จักรพรรดินิโคลัสที่ 2 แห่งรัสเซีย, พระเจ้าจอร์จที่ 1 แห่งกรีซ, สมเด็จพระเจ้าออสการ์ที่ 2 แห่งสวีเดน, สมเด็จพระเจ้าเฟรเดอริกที่ 8 แห่งเดนมาร์ก, สมเด็จพระเจ้าเอ็ดเวิร์ดที่ 7 แห่งสหราชอาณาจักร และ "เฟรเดริก ฟรานซซิส ที่ 4 แกรนด์ดยุคแห่งพอชเวรีน"

## รัชทายาท
หลังจากที่พระเจ้าคริสเตียนที่ 9 แห่งเดนมาร์ก พระปัยกาได้สวรรคตลง ทำให้เจ้าชายเฟรเดอริก พระอัยกา เสด็จขึ้นครองราชย์ราชสมบัติเป็นสมเด็จพระเจ้าเฟรเดอริกที่ 8 แห่งเดนมาร์ก จึงทำให้พระบิดาของพระองค์ ขึ้นเป็นมกุฎราชกุมาร และทำให้พระองค์เป็นรัชทายาทอันดับสองของราชบัลลังก์ เพียงหกปีต่อมาสมเด็จพระเจ้าเฟรเดอริกที่ 8 เสด็จสวรรคต ทำให้พระราชบิดาของพระองค์เสด็จขึ้นครองราชย์เป็นพระเจ้าคริสเตียนที่ 10 แห่งเดนมาร์ก และพระองค์จึงเป็นมกุฎราชกุมาร พระองค์ทรงศึกษาที่โรงเรียนทหารเรือเดนมาร์กและมหาวิทยาลัยโคเปนเฮเกน ก่อนที่จะทรงขึ้นครองราชย์ ทรงได้รับยศเป็น พลเรือตรี

## อภิเษกสมรส
ในปี ค.ศ. 1922 ทรงหมั้นกับเจ้าหญิงโอลกาแห่งกรีซและเดนมาร์ก ผู้ซึ่งเป็นพระญาติ และพระธิดาของ เจ้าชายนิโคลัสแห่งกรีซและเดนมาร์ก แต่ก็มิได้อภิเษกสมรสกัน ต่อมาพระองค์ได้อภิเษกสมรสกับเจ้าหญิงอิงกริดแห่งสวีเดน ที่สตอล์กโฮล์ม เมื่อวันที่ 24 พฤษภาคม ค.ศ. 1935 พระนางเป็นพระราชธิดาในสมเด็จพระเจ้ากุสตาฟที่ 6 อดอล์ฟแห่งสวีเดน กับแรกเจ้าหญิงมาร์กาเรตแห่งคอนน็อต พระวรชายาพระองค์แรก

## รัชกาล
มกุฎราชกุมารเฟรเดอริก เสด็จขึ้นครองราชสมบัติเป็นสมเด็จพระเจ้าเฟรเดอริกที่ 9 ภายหลังการเสด็จสวรรคตของสมเด็จพระบรมชนกนาถ เมื่อวันที่ 20 เมษายน ค.ศ. 1947 โดยมีพิธีประกาศการสืบราชสมบัติ ณ สีหบัญชร พระราชวังคริสเตียนบอร์ก

## สวรรคต
สมเด็จพระเจ้าเฟรเดอริกที่ 9 แห่งเดนมาร์ก เสด็จสวรรคตเมื่อวันที่ 14 มกราคม ค.ศ. 1972 พระชนมพรรษา 72 พรรษา ทำให้พระราชธิดาพระองค์ใหญ่ เจ้าหญิงมาร์เกรเธอเสด็จขึ้นครองราชย์เป็นสมเด็จพระราชินีนาถแห่งเดนมาร์ก

## เครื่องราชอิสริยาภรณ์

### เครื่องราชอิสริยาภรณ์ไทย

## อ้างอิง

หมวดหมู่:บุคคลที่เกิดในปี พ.ศ. 2442
หมวดหมู่:บุคคลที่เสียชีวิตในปี พ.ศ. 2515
หมวดหมู่:พระมหากษัตริย์เดนมาร์ก
หมวดหมู่:ผู้ได้รับเหรียญรัตนาภรณ์ ภ.ป.ร.1‎
หมวดหมู่:ราชวงศ์กลึคส์บวร์ค (เดนมาร์ก)
หมวดหมู่:มกุฎราชกุมารแห่งเดนมาร์ก
หมวดหมู่:ผู้ได้รับเครื่องราชอิสริยาภรณ์ ป.จ.ว.
วอลโกกราด

thumb|เมืองวอลโกกราด

**วอลโกกราด** () เดิมชื่อ **ซาริตซึน** () และ **สตาลินกราด** () เป็นเมืองอุตสาหกรรมสำคัญและเมืองหลวงของแคว้นวอลโกกราด ตั้งอยู่ทางตอนใต้ของประเทศรัสเซีย ส่วนที่อยู่ในทวีปยุโรป ตั้งอยู่บนฝั่งแม่น้ำวอลกา เป็นเมืองท่าที่สำคัญบนฝั่งแม่น้ำ ผลิตเคมีภัณฑ์ วัสดุก่อสร้าง ผลิตภัณฑ์อาหาร และเป็นสถานีไฟฟ้าพลังน้ำที่สำคัญ เมืองมีประชากร 1,021,244 คน (ค.ศ. 2010)

เดิมเป็นป้อมของชาวรัสเซียที่สร้างขึ้นใน ค.ศ. 1589 เพื่อป้องกันการโจมตีของชาวคัลมัก ชาวคอสแซก และผู้เข้าโจมตีกลุ่มอื่น ๆ ต่อมาถูกยึดครองใน ค.ศ. 1670 โดยชาวคอสแซก ซึ่งมีสเตนคา ราซิน เป็นผู้นำ เมืองเริ่มเติบโตอย่างรวดเร็ว เมื่อมีการสร้างทางรถไฟ พวกบอลเชวิคได้เข้ายึดครองใน ค.ศ. 1917 เป็นจุดเริ่มต้นของความขัดแย้งระหว่างสงครามกลางเมืองใน ค.ศ. 1919-1920 เปลี่ยนชื่อเมืองเป็น**สตาลินกราด**ใน ค.ศ. 1925 เพื่อเป็นเกียรติแก่โจเซฟ สตาลิน
 
ในช่วงสงครามโลกครั้งที่สอง เมืองสตาลินกราดได้ตกเป็นเป้าหมายของนาซีเยอรมนี เมื่อครั้งที่กองทัพเยอรมันได้บุกสหภาพโซเวียตในปฏิบัติการบาร์บารอสซา เนื่องจากต้องการให้ขวัญกำลังใจแก่กองทัพและต้องการ โจเซฟ สตาลิน เสียหน้าโดยการยึดเมืองสตาลินกราดที่มีชื่อของสตาลิน แต่สตาลินไม่ต้องการเสียเมืองสตาลินกราดอย่างเด็ดขาดจึงส่งทหารไปป้องกันอย่างแน่นหนาในเมืองสตาลินกราดจนเกิดการรบกันอย่างหนักหลายเดือน ทำให้เมืองถูกทำลายอย่างหนักและมีผู้เสียชีวิตจำนวนมากมายมหาศาล หลังจากนั้นในที่สุดกองทัพแดงแห่งสหภาพโซเวียตสามารถป้องกันเมืองเอาไว้ได้และโอบล้อมกองทัพเยอรมันที่ 6 จนต้องยอมจำนนนในปีค.ศ. 1943 หลังจากนั้นเมืองสตาลินกราดได้รับการยกย่องเป็นวีรนครที่สองเคียงคู่กับเลนินกราดและได้สร้างอนุสาวรีย์พระแม่รัสเซียขึ้นเพื่อเป็นการรำลึกเหตุการณ์สงครามในเมืองที่คร่าไปหลายชีวิต และใน ค.ศ. 1964 หลังจากการอสัญกรรมของสตาลิน  นิกิตา ครุสชอฟได้ขึ้นเป็นผู้นำของสหภาพโซเวียตได้ดำเนินนโยบายลดบทบาทของสตาลินด้วยการประณามความโหดร้ายและทำลายรูปปั้น, ลบชื่อสตาลินในบทเพลง เมืองสตาลินกราดที่มีชื่อสตาลินก็ได้เปลี่ยนกลับมาใช้ชื่อเดิมอีกครั้งจนถึงปัจจุบัน
## อ้างอิง

## แหล่งข้อมูลอื่น

* Official website of Volgograd
*  Official website of Volgograd
*  Unofficial website of Volgograd 
* Volgograd tourist information 
* Sights of Volgograd 
* Photo Gallery from Volgograd 
*  Stalingrad - Bilder einer erbitterten Schlacht 
* Volgograd State University

หมวดหมู่:เมืองในประเทศรัสเซีย
หมวดหมู่:แคว้นวอลโกกราด
แบล็กพูล

**แบล็กพูล** () เป็นเทศบาลและเมืองชายทะเล และเป็นพื้นที่รัฐบาลท้องถิ่นระดับเดียวของมณฑลแลงคาเชียร์ ทางตะวันตกเฉียงเหนือของอังกฤษ บนฝั่งทะเลไอริช ห่างจากเมืองลิเวอร์พูลไปทางทิศเหนือ 45 กิโลเมตร เป็นสถานที่ตากอากาศชายทะเล มีประชากร 142,900 คน เป็นเมืองที่มีประชากรเป็นอันดับ 3 ของตะวันตกเฉียงเหนือของอังกฤษ และมีความหนาแน่นของประชากรเป็นอันดับ 4 ในอังกฤษและเวลส์ นอกเหนือจากนครลอนดอนและปริมณฑล

## อ้างอิง

หมวดหมู่:เทศมณฑลแลงคาเชอร์
ขี้เทา

thumb|170px|ขี้เทาของทารกแรกเกิด 12 ชั่วโมง ขนาดภาพ: 5 เซนติเมตร
**ขี้เทา** () เป็นอุจจาระครั้งแรกสุดของทารก ซึ่งไม่เหมือนกับการอุจจาระในภายหลัง ขี้เทาประกอบด้วยสสารที่ถูกย่อยระหว่างที่ทารกใช้ชีวิตอยู่ในมดลูก โดยมีทั้งเซลล์ผนังลำไส้เล็ก ขนอ่อน เมือก น้ำคร่ำ น้ำดีและน้ำ ขี้เทาแทบปราศจากเชื้อโรค ไม่เหมือนกับอุจจาระครั้งหลัง คือ จะหนืดและเหนียวเหมือนกับน้ำมันดิน และไม่มีกลิ่น ทารกควรถ่ายขี้เทาออกมาในช่วงไม่กี่วันแรกของชีวิต และหลังจากนั้นอุจจาระจะค่อยเปลี่ยนเป็นสีเหลือง (จากนมที่ถูกย่อย) คำว่า meconium มาจาก meconium-arion แปลว่า "คล้ายฝิ่น" ซึ่งเป็นการอ้างถึงลักษณะเหมือนน้ำมันดิน หรือความเชื่อของอริสโตเติลที่ว่า ฝิ่นทำให้เกิดการนอนหลับในทารกในครรภ์

อาการของทั้งลำไส้ใหญ่โป่งพองแต่กำเนิด (Hirschsprung's disease) และซิสติก ไฟโบรซิส (cystic fibrosis) เป็นความล้มเหลวในการถ่ายขี้เทาออกมา

โดยปกติแล้วทารกจะไม่ถ่ายขี้เทาก่อนคลอด หากทารกถ่ายขี้เทาก่อนคลอดหรือระหว่างการคลอดมักถือเป็นสัญญาณว่าทารกอยู่ในภาวะคับขัน และทำให้ทารกเสี่ยงต่อการเกิดกลุ่มอาการสำลักขี้เทา

กลุ่มวิจัยแคนาดาที่โรงพยาบาลสำหรับเด็กป่วย มหาวิทยาลัยโตรอนโต แสดงให้เห็นว่าโดยการวัดผลิตภัณฑ์พลอยได้ของแอลกอฮอล์ (FAEE) พวกเขาสามารถตรวจวัดทารกที่มีมารดาดื่มแอลกอฮอล์มากเกินขณะตั้งครรภ์ ในสหรัฐอเมริกา ผลการทดสอบขี้เทาของทารกแรกเกิดสามารถนำไปมอบให้แก่บริการคุ้มครองเด็กและหน่วยงานบังคับใช้กฎหมายอื่นได้

## อ้างอิง

## แหล่งข้อมูลอื่น

หมวดหมู่:สรีรวิทยามนุษย์
หมวดหมู่:กุมารเวชศาสตร์
หมวดหมู่:อุจจาระ
เมเคอเลิน

thumb|	ศาลาเทศบาลเมืองเมเคอเลิน

**เมเคอเลิน** () เป็นเมืองในประเทศเบลเยียม ที่พูดภาษาดัตช์ ในจังหวัดแอนต์เวิร์ป เป็นตลาดใหญ่ในการค้าผัก ผลิตเครื่องเรือน เคยเป็นศูนย์กลางผลิตผ้าลูกไม้ที่มีชื่อเสียง เป็นเมืองที่มีชื่อเสียงด้านศิลปะ เมืองนี้มีความเจริญรุ่งเรืองมากในคริสต์ศตวรรษที่ 15 และต้นคริสต์ศตวรรษที่ 16

หมวดหมู่:เมืองในประเทศเบลเยียม
หมวดหมู่:จังหวัดแอนต์เวิร์ป
ชิโรอิ

**ชิโรอิ** () เป็นนครในจังหวัดชิบะ ประเทศญี่ปุ่น มีขนาดพื้นที่ทั้งสิ้น 35.48 ตารางกิโลเมตร มีจำนวนประชากรในเดือนมีนาคม ค.ศ. 2024 จำนวน 61,801 คน

## ภูมิศาสตร์
ตั้งอยู่ทางทิศตะวันตกเฉียงเหนือของจังหวัดชิบะ กึ่งกลางระยะทางระหว่างกรุงโตเกียวและท่าอากาศยานนานาชาตินาริตะ

### เทศบาลข้างเคียง
* คาชิวะ
* ฟูนาบาชิ
* คามางายะ
* อินไซ
* ยาจิโยะ

## อ้างอิง

## แหล่งข้อมูลอื่น
* 
* เว็บไซต์ทางการ  

หมวดหมู่:นครในจังหวัดชิบะ
140

**140** เป็นจำนวนธรรมชาติ อยู่ถัดจาก 139 (หนึ่งร้อยสามสิบเก้า) และอยู่ก่อนหน้า 141 (หนึ่งร้อยสี่สิบเอ็ด)

หมวดหมู่:จำนวนเต็ม
การแปลง Z ขั้นสูง

**การแปลง Z ขั้นสูง** () เป็นการแปลง Z ที่ได้ผนวกผลของการหน่วง (delay) ที่ไม่ได้เป็นพหุคูณของอัตราการชักตัวอย่าง (sampling rate) บนโดเมนเวลาของสัญญาณ การแปลง Z ขั้นสูงถูกประยุกต์ใช้กันอย่างมากในการประมวลผลสัญญาณ (signal processing) และการควบคุมดิจิทัล (digital control) ตัวอย่างเช่น การสร้างแบบจำลองการประมวลผลสัญญาณที่รวมผลของการหน่วงเชิงเวลาแบบแม่นยำ เป็นต้น

การแปลง Z ขั้นสูง ได้รับการเสนอโดย อาเลียฮู อีบราฮิม จูรี (Eliahu Ibraham Jury) นักทฤษฎีระบบควบคุมผู้ได้รับรางวัล Richard E. Bellman Control Heritage Award ประจำปี ค.ศ. 1993

## นิยาม
การแปลง Z ขั้นสูง มีนิยามดังต่อไปนี้
: F(z, m) = \sum_{k=0}^{\infty} f(k T + m)z^{-k}

โดยที่
* *T* คาบของการชักตัวอย่าง (sampling period)
* *m* พารามิเตอร์การหน่วง (delay parameter) โดยที่ m \in [0, T)

## คุณสมบัติ

### ภาวะเชิงเส้น
: \mathcal{Z} \left\{ \sum_{k=1}^{n} c_k f_k(t) \right\} = \sum_{k=1}^{n} c_k F(z, m)

### การเลือนเชิงเวลา
: \mathcal{Z} \left\{ u(t - n T)f(t - n T) \right\} = z^{-n} F(z, m)

### การหน่วง
: \mathcal{Z} \left\{ f(t) e^{-a\, t} \right\} = e^{-a\, m} F(e^{a\, T} z, m)

### การคูณเชิงเวลา
: \mathcal{Z} \left\{ t^y f(t) \right\} = \left(-T z \frac{d}{dz} + m \right)^y F(z, m)

### ทฤษฎีบทค่าท้ายสุด
: \lim_{k = \infty} f(k T + m) = \lim_{z = 1} (1-z^{-1})F(z, m)

หมายเหตุ: ในกรณีที่ พารามิเตอร์การหน่วง *m* เป็นคงคงที่ ในกรณีนี้คุณสมบัติของการแปลง Z แบบปรกติกับการแปลง Z ขั้นสูงจะเหมือนกันทั้งหมด

## ตารางการแปลง Z ขั้นสูงของฟังก์ชันต่าง ๆ

## ตัวอย่าง
ในที่นี้เรากำหนดให้ f(t) = \cos(\omega t)

: \begin{align}
F(z, m) =& \mathcal{Z} \left\{ \cos \left(\omega \left(k T + m \right) \right) \right\} \\
        =& \mathcal{Z} \left\{ \cos (\omega k T) \cos (\omega m) - \sin (\omega k T) \sin (\omega m) \right\} \\
        =& \cos(\omega m) \mathcal{Z} \left\{ \cos (\omega k T) \right\} - \sin (\omega m) \mathcal{Z} \left\{ \sin (\omega k T) \right\} \\
        =& \cos(\omega m) \frac{z \left(z - \cos (\omega T) \right)}{z^2 - 2z \cos(\omega T) + 1} - \sin(\omega m) \frac{z \sin(\omega T)}{z^2 - 2z \cos(\omega T) + 1} \\
        =& \frac{z^2 \cos(\omega m) - z \cos(\omega(T - m))}{z^2 - 2z \cos(\omega T) + 1}
\end{align}

ถ้า m=0 แล้ว F(z, m) จะลดรูปกลายเป็นการแปลง Z แบบปรกติ

: F(z, 0) = \frac{z^2 - z \cos(\omega T)}{z^2 - 2z \cos(\omega T) + 1}

ซึ่งก็ตรงกับผลการแปลงการแปลง Z แบบปรกติของ f(t) นั้นเอง

## เพิ่มเติม
* Z-transform

## บรรณานุกรม
* Eliahu Ibraham Jury, *Theory and Application of the Z-Transform Method*, Krieger Pub Co, 1973. ISBN 0-88275-122-0.
## อ้างอิง

หมวดหมู่:การแปลง
141

**141** เป็น จำนวนธรรมชาติ อยู่ถัดจาก 140 (หนึ่งร้อยสี่สิบ) และอยู่ก่อนหน้า 142 (หนึ่งร้อยสี่สิบสอง)

หมวดหมู่:จำนวนเต็ม
เงิน (แก้ความกำกวม)

**เงิน** อาจหมายถึง
* เงินตรา () วัตถุที่ใช้เป็นตัวกลางในการแลกเปลี่ยนในความหมายเชิงเศรษฐศาสตร์
* สกุลเงินตรา () หน่วยที่ใช้ในการแลกเปลี่ยนในรูปแบบของเงินตราในแต่ละประเทศ
* เงิน (โลหะ) ธาตุเลขอะตอม 47 เป็นโลหะมีค่าสีขาว สัญลักษณ์ธาตุ คือ Ag
* *[[เงิน เงิน เงิน]]* ภาพยนตร์ไทย พ.ศ. 2508 มีนักแสดงนำได้แก่ มิตร ชัยบัญชา เพชรา เชาวราษฎร์ ชรินทร์ นันทนาคร สุเทพ วงศ์กำแหง 
** เงิน เงิน เงิน เพลงเอกในภาพยนตร์ดังกล่าว คำร้องโดยอาจินต์ ปัญจพรรค์ ทำนองโดย นารถ ถาวรบุตร

## บุคคล
* เงิน บุญสุภา อดีตสมาชิกสภาผู้แทนราษฎรจังหวัดสระบุรี
* เงิน แซ่ตัน พระภัสดา (สามี) ในสมเด็จพระเจ้าพี่นางเธอ เจ้าฟ้ากรมพระศรีสุดารักษ์
* หลวงพ่อเงิน พุทฺธโชติ พระเกจิอาจารย์ชาวพิจิตร
การกลายเป็นไอ

thumb|right|300px|การเปลี่ยนสถานะของสสาร
**การกลายเป็นไอ** () ของธาตุหรือสารประกอบ คือการเปลี่ยนสถานะของสาร จากสถานะของแข็งหรือของเหลวไปสู่สถานะก๊าซ ในรูปแบบที่ต่างกัน ก็จะมีวิธีเรียกที่ต่างกัน โดยสามารถจำแนกได้เป็น 3 รูปแบบ ดังต่อไปนี้
* การระเหย คือ กระบวนการที่ของเหลว เปลี่ยนสภาพโดยธรรมชาติกลายเป็นเป็นก๊าซ โดยไม่จำเป็นต้องมีอุณหภูมิถึงจุดเดือด หรือในสภาวะที่อุณหภูมิต่ำกว่าจุดเดือดในความดันหนึ่ง ซึ่งต่างกันกับการเดือดจนกลายเป็นไอ อัตราการระเหยขึ้นอยู่กับอุณหภูมิ โดยส่วนมากการระเหยมักเกิดบริเวณผิวหน้าของของเหลว เราสามารถรับรู้ถึงการระเหยได้ โดยดูจากน้ำที่ค่อย ๆ ลดหายไปทีละน้อย เมื่อมันกลายตัวเป็นไอน้ำ ยกตัวอย่างเช่น การระเหยของน้ำในสระ
* การเดือด คือการเปลี่ยนสถานะจากของเหลวไปสู่ก๊าซอย่างรวดเร็ว ในสภาวะที่อุณหภุมิของเหลวนั้นเทียบเท่าหรือมากกว่าจุดเดือด โดยสิ่งที่แตกต่างจากการระเหยคือ การเดือดจะเกิดขึ้นทุกส่วนของของเหลว ยกตัวอย่างเช่น การต้มน้ำจนเดือดกลายเป็นไอน้ำ
* การระเหิด (sublimation หรือ primary drying) คือการเปลี่ยนสถานะของของแข็งไปเป็นไอหรือก๊าซ ที่อุณหภูมิต่ำกว่าจุดหลอมเหลว โดยไม่ผ่านสถานะของเหลว ถ้ามีพื้นที่ของแข็งมีมากจะระเหิดได้ง่ายยกตัวอย่างเช่น การระเหิดของลูกเหม็น

## อ้างอิง

หมวดหมู่:กระบวนการทางเคมี
หมวดหมู่:เคมีเชิงฟิสิกส์
การแปรนิวเคลียส

**การแปรนิวเคลียส** () เป็นการแปลงธาตุเคมีหรือไอโซโทปหนึ่งเป็นอีกอย่างหนึ่ง หรือกล่าวได้ว่า อะตอมของธาตุสามารถเปลี่ยนเป็นอะตอมของธาตุอื่นด้วย "การเปลี่ยนสภาพ" การแปรนิวเคลียสเกิดขึ้นโดยปฏิกิริยานิวเคลียร์ (ซึ่งอนุภาคภายนอกทำปฏิกิริยากับนิวเคลียส) หรือโดยการสลายตัวของสารกัมมันตรังสี (ซึ่งไม่ต้องอาศัยอนุภาคภายนอก)

**การแปรนิวเคลียสตามธรรมชาติ**ประเภทหนึ่งเกิดขึ้นเมื่อธาตุกัมมันตรังสีบางชนิดสลายตัวอย่างต่อเนื่องตามธรรมชาติ แล้วจึงเปลี่ยนสภาพเป็นอีกธาตุหนึ่ง ตัวอย่างคือ การสลายตัวตามธรรมชาติของโพแทสเซียม-40 เป็น อาร์กอน-40 ซึ่งมีที่มาจากอาร์กอนส่วนใหญ่ในอากาศ เช่นกับบนโลก การแปรนิวเคลียสตามธรรมชาติจากกลไกที่แตกต่างของปฏิกิริยานิวเคลียร์ตามธรรมชาติเกิดขึ้น เนื่องจากการยิงรังสีคอสมิกใส่ธาตุ (ตัวอย่างเช่น เพื่อให้เกิดคาร์บอน-14) และยังเกิดขึ้นบางครั้งจากการยิงนิวตรอนตามธรรมชาติ (ตัวอย่างเช่น เครื่องปฏิกรณ์นิวเคลียร์ฟิชชันธรรมชาติ)

**การแปรนิวเคลียสทำขึ้น**ยังเกิดขึ้นในเครื่องจักรที่มีพลังงานมากพอที่จะทำให้เกิดการเปลี่ยนแปลงโครงสร้างนิวเคลียสของธาตุ เครื่องจักรซึ่งสามารถเกิดการแปรนิวเคลียสทำขึ้นรวมไปถึงเครื่องเร่งอนุภาคและเครื่องปฏิกรณ์โทมาแมค เครื่องปฏิกรณ์พลังงานฟิชชันแบบเดิมยังเกิดการแปรทำขึ้นได้ มิใช่จากกำลังของเครื่องจักร แต่โดยการให้นิวตรอน ซึ่งเกิดขึ้นจากฟิชชันจากปฏิกิริยาลูกโซ่นิวเคลียร์ทำขึ้น ชนกับธาตุ

การแปรนิวเคลียสทำขึ้นถูกพิจารณาว่าเป็นกลไกที่เป็นไปได้สำหรับการลดปริมาณและความอันตรายของของเสียกัมมันตรังสี

หมวดหมู่:นิวเคลียร์เคมี
หมวดหมู่:ฟิสิกส์นิวเคลียร์
หมวดหมู่:เคมีนิวเคลียร์
หมวดหมู่:กัมมันตรังสี
ศิลานักปราชญ์

thumb|280px|ภาพวาด ''The Alchemist in Search of the Philosopher's Stone'' โดย โจเซฟ ไรต์ (ค.ศ. 1771)

**ศิลานักปราชญ์** (, ) เป็นสสารในวิชาการเล่นแร่แปรธาตุตามตำนานซึ่งกล่าวกันว่าสามารถเปลี่ยนโลหะฐาน (เช่น ตะกั่ว) ให้เป็นทองคำหรือเงิน บ้างเชื่อว่ามีสรรพคุณเสมือนเป็นน้ำอมฤต ทำให้คืนสู่วัยหนุ่มสาว และบรรลุความเป็นอมตะ ศิลานักปราชญ์ถือเป็นเป้าหมายสูงสุดในศาสตร์การเล่นแร่แปรธาตุตะวันตก ศิลานักปราชญ์เป็นสัญลักษณ์ใจกลางของการเล่นแร่แปรธาตุ โดยเป็นสัญลักษณ์แห่งความเป็นอริยสมบูรณ์ การเห็นแจ้ง และความเกษมสุข ความพยายามแสวงหาศิลานักปราชญ์เรียกว่า "มหากิจ" ()

ในศาสนาพุทธและศาสนาฮินดู จินตามณีเป็นวัตถุที่เทียบเท่ากับศิลานักปราชญ์

## คุณสมบัติ
เชื่อกันว่าศิลานักปราชญ์มีคุณสมบัติทางเวทมนตร์หลายอย่าง คุณสมบัติที่มีการบอกเล่ากว้างขวางที่สุด คือ ความสามารถเปลี่ยนโลหะฐานให้เป็นทองคำหรือเงิน รักษาความเจ็บป่วยทุกประเภท และต่อชีวิตได้หากบริโภคศิลานักปราชญ์ส่วนเล็ก ๆ ผสมกับไวน์ คุณสมบัติอื่นมีกล่าวถึงได้แก่ การสร้างตะเกียงที่ลุกไหม้ชั่วกัลปาวสาน การเปลี่ยนผลึกธรรมดาให้เป็นอัญมณีมีค่าและเพชร ชุบชีวิตพืชที่ตายแล้ว การสร้างแก้วที่ยืดหยุ่นหรือนำมาตีเป็นแผ่นได้ หรือการสร้างโคลนหรือฮอมุงกุลุส (มนุษย์จำลอง)

### รูปลักษณ์
thumb|สัญลักษณ์ของศาสตร์เล่นแร่แปรธาตุ วงกลมตรงกลางคือศิลานักปราชญ์
มีคำบรรยายลักษณะของศิลานักปราชญ์หลากหลาย ตามตำราเล่นแร่แปรธาตุ ศิลานักปราชญ์มีสองประเภทซึ่งมีวิธีการเตรียมเกือบเหมือนกัน คือ สีขาว (สำหรับทำเงิน) และสีแดง (สำหรับทำทอง) ศิลาสีขาวเป็นรุ่นที่เสร็จสมบูรณ์น้อยกว่าศิลาสีแดง ตำราเล่นแร่แปรธาตุโบราณและสมัยกลางบางเล่มทิ้งคำใบ้ถึงรูปลักษณ์ทางการภาพที่ควรเป็นของศิลานักปราชญ์ โดยเฉพาะอย่างยิ่งศิลาสีแดง ศิลานักปราชญ์มักกล่าวขานกันบ่อยครั้งว่า จะมีสีส้ม (สีหญ้าฝรั่น) หรือแดงเมื่อบดให้เป็นผง หรือในรูปของแข็ง สีกลางระหว่างแดงกับม่วงแดง โปร่งใส คล้ายแก้ว เชื่อกันว่าศิลานักปราชญ์นั้นหนักกว่าทองคำ และละลายได้ในของเหลวทุกชนิด แต่ไม่ติดไฟ

นักประพันธ์เล่นแร่แปรธาตุบางครั้งเสนอว่า การบรรยายรูปลักษณ์ของศิลานั้นเป็นเพียงการอุปมา แม้ถูกเรียกว่าศิลา แต่มิใช่เพราะมันดูเหมือนศิลา

## อ้างอิง

## ดูเพิ่ม
* การแปรธาตุ
* นิโคลัส เฟลมเมล

หมวดหมู่:การเล่นแร่แปรธาตุ
หมวดหมู่:วรรณกรรมสมัยกลาง
นิโคลัส เฟลมเมล

thumb|200px|นิโคลัส เฟลมเมล
**นิโคลัส เฟลมเมล** (; ประมาณค.ศ. 1330 – 22 มีนาคม ค.ศ. 1418) เป็นอาลักษณ์และผู้ขายเอกสารตัวเขียนชาวฝรั่งเศสที่ประสบความสำเร็จ มีชื่อเสียงหลังเสียชีวิตแล้วว่าเป็นนักเล่นแร่แปรธาตุ จากงานอันมีชื่อเสียงของเขาในศิลานักปราชญ์
 
## ชื่อเสียงในฐานะศิลานักปราชญ์หลังเสียชีวิต
ตามการนำสู่ผลงานของเขาและรายละเอียดเพิ่มเติมที่เพิ่มขึ้นนับแต่การตีพิมพ์ เฟลมเมลเป็นนักเล่นแร่แปรธาตุชาวยุโรปที่ประสบความสำเร็จที่สุด การกล่าวยืนยันสมัยใหม่ว่า การอ้างถึงเขาและงานเขียนของเขาปรากฏในตำราเล่นแร่แปรธาตุในคริสต์ศตวรรษที่ 16 อย่างไรก็ดี ไม่ได้เชื่อมโยงกับแหล่งไหนเป็นพิเศษ แก่นชื่อเสียงของเขาคือ เขาประสบความสำเร็จในเป้าหมายเวทมนตร์สองประการของการเล่นแร่แปรธาตุ คือ เขาสามารถประดิษฐ์ศิลานักปราชญ์ ซึ่งเปลี่ยนตะกั่วให้เป็นทอง และว่าเขากับภรรยา เพอรีแนล บรรลุความเป็นอมตะโดยการดื่มยาอายุวัฒนะ

## ในวัฒนธรรมสมัยนิยม
* *[[คนค่อมแห่งน็อทร์-ดาม]]* ของ วิกตอร์ อูโก (2374)
* *[[แฮร์รี่ พอตเตอร์กับศิลาอาถรรพ์]]* ของ เจ. เค. โรว์ลิง (2540)
* *[[รหัสลับดาวินชี]]* ของ แดน บราวน์ (2546)
* ''สัตว์มหัศจรรย์: อาชญากรรมของกรินเดลวัลด์ ของ เจ. เค. โรว์ลิง (2561)

หมวดหมู่:นักเล่นแร่แปรธาตุ
142

**142** เป็น จำนวนธรรมชาติ อยู่ถัดจาก 141 (หนึ่งร้อยสี่สิบเอ็ด) และอยู่ก่อนหน้า 143 (หนึ่งร้อยสี่สิบสาม)

## คณิตศาสตร์
ยังไม่มีคำตอบสำหรับสมการ φ(x) = 142 โดยให้ 142 เป็นจำนวน nontotient จะมีกราฟเชิงระนาบทั้งหมด 142 กราฟที่มีจุดไม่ระบุตำแหน่งทั้งหมด 6 ตัว

\frac{142^{1231}-1}{141} เป็นจำนวนเฉพาะที่เป็นหน่วยซ้ำที่น้อยที่สุดของเลขฐาน 142 มีเลขโดดทั้งหมด 2648 ตัว ในขณะที่เลขฐานลบ (-142) มี 20023 ตัว ในขณะที่จำนวนเฉพาะแฟร์มาของเลขฐาน 142 คือ 406586897 ตัว และจำนวนที่น้อยที่สุดของจำนวนเฉพาะไวฟริชของเลขฐาน 147 คือ 143111

## ฟิสิกส์ดาราศาสตร์

* 142 Polona อยู่ในแถบดาวเคราห์น้อยหลัก
* HD 142 เป็นดาวให้แสงสว่าง (ดาวฤกษ์) ดวงที่ 6 ในกลุ่มดาวนกฟีนิกซ์

## การธุรกิจและบัญชี

* ผลสรุปของ FASB หมายเลข 142 กับใบรายงานเรื่องความปรารถนาดีและสินทรัพย์ไม่มีตัวตน

## เคมี

* เลขอะตอมของธาตุอูนควอดเบียม (Unquadbium) ซึ่งเป็นธาตุที่อยู่ได้เพียงระยะเวลาสั้นๆ

## ภูมิศาสตร์

* Enterprise No. 142 เป็นเขตชนบท ตั้งอยู่ในรัฐซัสแคตเชวัน ประเทศแคนาดา
* Stoney 142, 143, 144 เป็นเขตสงวนอินเดียน ในรัฐแอลเบอร์ตา ประเทศแคนาดา

## สื่อ

### วรรณกรรมและสื่อสิ่งพิมพ์

* Sonnet 142 ผลงานของวิลเลียม เชกสเปียร์

## การทหาร

* กองพันปืนใหญ่ที่ 142 เป็นกองพันปืนใหญ่ในรัฐอาร์คันซอ เป็นส่วนหนึ่งของ United States National Guard

* 

## ดนตรี

## ระบบการนับเวลา

## การขนส่ง

## อื่นๆ

## อ้างอิง

หมวดหมู่:จำนวนเต็ม
แยกพิบูลสงคราม

**แยกพิบูลสงคราม** () เป็นสามแยกจุดตัดระหว่างถนนพิบูลสงคราม ถนนประชาราษฎร์ สาย 1 และถนนวงศ์สว่าง ใกล้เชิงสะพานพระราม 7 ในท้องที่แขวงวงศ์สว่าง เขตบางซื่อ กรุงเทพมหานคร

## รูปแบบของทางแยก
* ถนนระดับดินทุกเส้นทางรอสัญญาณไฟในการเบี่ยงขวา
* เบี่ยงซ้ายผ่านตลอดจากรถบนถนนพิบูลสงครามและถนนวงศ์สว่าง จากสะพานพระราม 7
* เบี่ยงซ้ายรอสัญญาณไฟจากรถบนถนนประชาราษฎร์สาย 1
* รถจากถนนวงศ์สว่าง จากแยกวงศ์สว่าง หากไม่ต้องการมุ่งหน้าขึ้นสะพานพระราม 7 จะเลี้ยวเข้าสู่แยกประชาราษฎร์ทันที และต้องเลี้ยวกลับสู่แยกพิบูลสงครามหากต้องการไปยัง นนทบุรี หรือย้อนกลับสู่ วงศ์สว่าง

## สถานที่สำคัญบริเวณทางแยก
* มหาวิทยาลัยเทคโนโลยีพระจอมเกล้าพระนครเหนือ
*สะพานพระราม 7
* สวนสาธารณะ สะพานพระราม 7

## แหล่งข้อมูลอื่น

พิบูลสงคราม

พิบูลสงคราม
หมวดหมู่:แปลก พิบูลสงคราม
หมวดหมู่:สถานที่ที่ตั้งชื่อตามนามของนายกรัฐมนตรีไทย
ซู การ์ดเนอร์

[thumb|right|ซู การ์ดเนอร์ กับ[เมียร์ ชีทริท ในการประชุมวิกิเมเนีย 2011 ที่ไฮฟา]]

**ซู การ์ดเนอร์** (; เกิดวันที่ 11 พฤษภาคม พ.ศ. 2510) เป็นอดีตผู้อำนวยการบริหารของมูลนิธิวิกิมีเดียในซานฟรานซิสโก และเป็นผู้อำนวยการคนก่อนของเว็บไซต์ของคะเนเดียนบรอดคาสติงคอร์ปอเรชันและร้านข่าวออนไลน์

## ประวัติ
การ์ดเนอร์เติบโตในพอร์ตโฮป รัฐออนแทรีโอ ประเทศแคนาดา โดยเป็นบุตรสาวของผู้เป็นทูตนิกายอังกลิคันและครูใหญ่ เธอได้รับปริญญาสาขาวารสารศาสตร์จากมหาวิทยาลัยไรซัน เธอได้เริ่มอาชีพของเธอที่สถานีวิทยุคะเนเดียนบรอดคาสติงคอร์ปอเรชัน (ซีบีซี) ใน พ.ศ. 2533 ในรายการแอสอิตแฮปเพนส์ และได้ทำงานมานานกว่าทศวรรษในฐานะผู้ผลิต, ผู้รายงานข่าวและผู้ทำสารคดีสำหรับซีบีซีเรดิโอ และนิวส์เวิลด์อินเตอร์เนชันแนล โดยมุ่งเน้นไปที่วัฒนธรรมนิยมและประเด็นทางสังคม

ในเดือนมีนาคม พ.ศ. 2549 เธอประสบความสำเร็จร่วมกับโคลด กาลีโพ ในฐานะผู้อำนวยการอาวุโสประจำแผนก 150 พนักงานสื่อใหม่ ในการพัฒนา CBC.ca ซึ่งเป็นเว็บไซต์ของคะเนเดียนบรอดคาสติงคอร์ปอเรชันและเป็นฐานช่องทองอินเทอร์เน็ต

#### วิกิมีเดียและการทำงานปัจจุบัน
เดือนพฤษภาคม พ.ศ. 2550 การ์ดเนอร์ลาออกจากคะเนเดียนบรอดคาสติงคอร์ปอเรชัน และหลังจากนั้นไม่นานก็เริ่มให้คำปรึกษาสำหรับมูลนิธิวิกิมีเดียในฐานะที่ปรึกษาพิเศษในการดำเนินงานและการกำกับดูแล

เดือนธันวาคม พ.ศ. 2550 เธอได้รับการว่าจ้างเป็นผู้อำนวยการบริหารของมูลนิธิฯ จากนั้นสองปีกว่า เธอได้ดูแลการเจริญเติบโตของพนักงานรวมถึงการเพิ่มของทีมที่ระดมทุน และย้ายสำนักงานจากแทมปาไปยังซานฟรานซิสโก

ตุลาคม พ.ศ. 2552 การ์ดเนอร์ได้รับการกล่าวชื่อโดย *[[ฮัฟฟิงตันโพสต์]]* ว่าเป็นหนึ่งในสิบ "ผู้เปลี่ยนเกมสื่อแห่งปี" สำหรับผลกระทบที่มีต่อสื่อใหม่ในการทำงานของเธอสำหรับวิกิมีเดีย

ในปีงบการเงิน พ.ศ. 2552–2553 การ์ดเนอร์ได้รับค่าตอบแทนรวม 240,159 ดอลลาร์สหรัฐสำหรับบทบาทการเป็นผู้อำนวยการบริหารของมูลนิธิวิกิมีเดีย

## อ้างอิง

## แหล่งข้อมูลอื่น

* Sue Gardner's personal blog
* "Sue Gardner to lead Wikipedia"  Canadian Broadcasting Company
* Radio documentary by Gardner about Al Purdy, Canadian poet, for *This Morning Sunday*
* "Wikipedia struggles with funding" , United Press International  
* Wikipedia's Librarian to the World *Fast Company* interview

**บทสัมภาษณ์**
* Video interview with Gardner on CNET News 
* Audio (RAM-file) interview with Gardner  on radio station Sounds Like Canada, April 8, 2008
* Interview  with Gardner on the Wikipedia Weekly community podcast from Wikimania 2008
* Journalism is going to look different  (CanadaEast.com)

หมวดหมู่:มูลนิธิวิกิมีเดีย
หมวดหมู่:บุคคลจากรัฐออนแทรีโอ
หมวดหมู่:บุคคลจากซานฟรานซิสโก
กลุ่มเกาะ

[thumb|[กลุ่มเกาะมะริด ในประเทศพม่า]]
**กลุ่มเกาะ** () เป็นหมู่เกาะที่โยงกันเป็นโซ่หรือเป็นกลุ่ม คำว่า archipelago มาจากภาษากรีก ἄρχι ("หลัก") และ πέλαγος ("ทะเล") ผ่านกลุ่มเกาะอิตาลี ในภาษาอิตาลี ซึ่งอาจเป็นไปได้ว่าหลักจากประเพณีความเก่าแก่ กลุ่มเกาะ (จากภาษากรีกสมัยกลาง ἀρχιπέλαγος) เป็นชื่อเฉพาะของทะเลอีเจียน และภายหลัง การใช้ได้เปลี่ยนเป็นหมายถึงหมู่เกาะอีเจียน (เพราะทะเลดังกล่าวมีชื่อเสียงกันว่ามีเกาะอยู่เป็นจำนวนมาก) ปัจจุบัน ใช้หมายถึงกลุ่มเกาะใด ๆ หรือ บางครั้ง ทะเลที่บรรจุเกาะกระจัดกระจายกันจำนวนมาก เช่น ทะเลอีเจียน

กลุ่มเกาะอาจพบห่างไกลในแหล่งน้ำหรืออยู่ใกล้กับผืนดินขนาดใหญ่ก็ได้ ตัวอย่างเช่น สกอตแลนด์มีเกาะมากกว่า 700 เกาะล้อมแผ่นดินใหญ่ซึ่งประกอบกันขึ้นเป็นกลุ่มเกาะ กลุ่มเกาะนี้มักมีภูเขาไฟ ก่อตัวขึ้นตามหมู่เกาะโค้งที่เกิดจากเขตมุดตัวของเปลือกโลกหรือจุดศูนย์รวมความร้อน แต่ยังอาจเกิดจากการกัดเซาะ การทับถมและความสูงของพื้นที่ดิน

ประเทศสมัยใหม่ขนาดใหญ่ที่สุดห้าประเทศที่ส่วนใหญ่เป็นกลุ่มเกาะ ได้แก่ อินโดนีเซีย ญี่ปุ่น ฟิลิปปินส์ นิวซีแลนด์และสหราชอาณาจักร รัฐกลุ่มเกาะขนาดใหญ่ที่สุดในโลกตามพื้นที่ คือ อินโดนีเซีย กลุ่มเกาะที่มีเกาะมากที่สุดอยู่ในทะเลฟินแลนด์

## อ้างอิง

## แหล่งข้อมูลอื่น

กลุ่มเกาะ
หมวดหมู่:คำศัพท์สมุทรศาสตร์